बरखा के लिये यह सब दिन का आरंभ होना न था।रोज़मर्रा के कार्य में बीत रहा दिन दिन न था। दिन के लिए उसकी परिभाषा अलग थी। ऐसा दिन जब उसने सूर्य के निकलने से पहले उसके निकलने का इंतज़ार किया हो और हल्के नीले अंधेरा छोड़ते आकाश को तबतक निहारा हो जबतक सूरज की पहली किरण नहीं फूट ती; ऐसा दिन जब उसने सूर्यास्त की उस एक-एक कला के सौंदर्य को निहारा हो, डूबता सूरज को अपने हृदय के भीतर जगह दे दी हो,पलकों को समेट लिया हो।